EELNÕU

NARVA LINNAVALITSUS

KORRALDUS
Narva                                                                                       
________2015 nr _____
Vahtra tn 5 maa-ala detailplaneeringu kehtestamine
1. Asjaolud ja menetluse käik
Detailplaneeringu algatamise ettepaneku esitas OÜ Investkapital ning planeering algatati Narva Linnavolikogu 14.08.2014 otsusega nr 93 „Vahtra tn 5 maa-ala maa-ala detailplaneeringu koostamise algatamine”. 

Planeering on kooskõlastatud lähteseisukohtades loetletud asutustega ja isikutega. 23.03.2015 Narva Linnavalitsuse Arhitektuuri- ja Linnaplaneerimise Amet kooskõlastas TÜ Merelähedane poolt koostatud Vahtra tn 5 maa-ala detailplaneeringu (töö nr 05052014).
Narva Linnavolikogu 23.04.2015 otsusega nr 33 „Vahtra tn 5 maa-ala detailplaneeringu vastuvõtmine ja avaliku väljapaneku korraldamine” võeti planeering vastu ning suunati avalikule väljapanekule. Planeeringu avaliku väljapaneku perioodil 22.05. – 05.06.2015 ei esitatud ühtegi kirjalikku ettepanekut ega vastuväidet planeeringulahenduse kohta.
Kehtestamisele esitatud detailplaneeringu lahendus näeb ette olemasoleva kinnistu Vahtra tn 5 (51102:004:0023, sihtotstarve Ärimaa 100%) edela poolsesse alasse 760 m² ehitusaluse pinnaga ning kagu poolsesse alasse 645 m² ehitusaluse pinnaga ärihoone rajamist. Samuti on planeeritud kinnistu keskosasse jääva olemasoleva suurpaneelidest hoone ühekordsele osale täiendava teise korruse rajamine brutopinnaga 300 m² ning kahekordse osa esimese korruse laiendamine sisehoovi suunas ehitusaluse pinnaga 138 m². Vahtra tänavalt juurdepääsu lähedusse kirde poolsesse osasse on planeeritud väiksemamahuline 100 m² ehitusaluse pinnaga hoonestusmaht. Planeeringulahendus tuleneb vajadusest ühtlustada ja laiendada olemasolevate äripindade struktuuri. Samuti näeb planeeringulahendus ette kinnistu edela nurgas asuvate ajutiste ehitiste demonteerimise. 
Käesoleva planeeringu lahendusega on ette nähtud 15 puu likvideerimine, säilib 3 puud. Uusi haljastuslahendusi pole ette nähtud. Kinnistu haljastus 12,7 %. Samuti on ette nähtud metallpiirded kõrgusega 2 m.
Detailplaneeringu maa-ala asub Narva linnas Soldino linnaosas ning selle pindala on ca 1,3 ha. Kehtiva Narva linna üldplaneeringu järgi on antud ala maakasutuse sihtotstarbeks ärimaa. Kehtestatav Vahtra tn 5 maa-ala detailplaneering ei too kaasa kehtiva Narva linna üldplaneeringu muutmise ettepanekut ja teisi PlanS § 130 lõikes 2 nimetatud juhtumeid.
Ehitusseadustiku ja planeerimisseaduse rakendamise seadus jõustus 01.07.2015. Antud seaduse § 1 lõike 1 kohaselt enne käesoleva seaduse jõustumist algatatud planeeringud menetletakse lõpuni, lähtudes seni kehtinud planeerimisseaduses sätestatud nõuetest.

2. Õiguslikud alused      
Planeerimisseaduse § 139 lõike 1 kohaselt kehtestab detailplaneeringu valla- või linnavalitsus. 
3. Otsus
Kehtestada Vahtra tn 5 maa-ala detailplaneering pindalaga ca 1,3 ha, TÜ Merelähedane töö nr 05052014 (vastavalt lisatud detailplaneeringu põhijoonisele – Lisa 1).
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel. 
4.2. Käesolev otsus jõustub teatavakstegemisest.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

